Saat Kau Takluk Cinta Ini

Saat Kau Takluk Cinta Ini ialah sebuah siri drama televisyen Malaysia 2021 dibintangi oleh Idris Khan dan Intan Najuwa. Siri ini memulakan tayangan di Slot Samarinda, TV3 bermula 20 Disember 2021 menggantikan Cukup Derita Itu.  Drama Saat Kau Takluk Cinta Ini. MyInfoTaip. Dicapai 15 Disember 2021.  Ini merupakan projek drama kedua gandingan bersama Idris Khan dan Intan Najuwa selepas drama Tuan Danial pada tahun 2019.

Drama ini juga boleh ditonton melalui aplikasi penstriman hiburan, iQiyi.

 Sinopsis 
Mengisahkan Haira Melissa telah dibuang keluarganya apabila dituduh merampas tunang kepada adik tirinya. Dia membawa diri ke sebuah kampung mencari kawannya tapi dia telah sesat dalam keadaan hujan yang lebat. Haira berteduh di sebuah pondok dalam kebun pisang. Dari situ, bermulalah pertemuan Haira dengan Rahhal.

Rahhal seorang pemuda kampung yang berpelajaran tinggi berkelulusan luar negara. Rahhal telah mendapat tawaran kerja yang bagus di ibu negara, tetapi dia mengorbankan cita-citanya apabila ibunya, Hajah Damiah telah diserang strok. Rahhal membuat keputusan untuk menjaga ibunya dan menguruskan tanah kebun pisang dan kolam ikan milik keluarganya itu.

Rahhal dan ibunya, Hajah Damiah telah dihalau keluar dari rumah pusaka arwah Tok Wan Damit oleh Mak Long Nisah dan anaknya Fakhril yang sangat berdendam dengan Rahhal sejak dari kecil. Fakhril mempunyai niatnya tersendiri untuk menjatuhkan Rahhal. Haira tersentuh dengan keikhlasan Rahhal yang sering mengambil berat tentangnya.

Apabila Rahhal melamarnya, Haira menerima tetapi dia sebenarnya mempunyai sebuah rahsia yang disimpan rapi. Adakah ia akan mengancam mahligai cinta yang dibina oleh Rahhal dan Haira?

 Pelakon 

 Pelakon utama 
 Idris Khan sebagai Rahhal Taufiq
 Intan Najuwa sebagai Haira Melissa

 Pelakon pembantu 
 Wafariena sebagai Kamelia
 Shakilla Khoriri sebagai Khadijah
 Syazwan Zulkifly sebagai Fakhril
 Wan Maimunah sebagai Hajah Jamiah
 Farhan Asri sebagai Rafael
 Jasmin Hamid sebagai Datin Normah
 Edika Yusof sebagai Dato Zhar
 Aleza Shadan sebagai Mak Long Nisah
 Zarynn Min sebagai Mak Ngah Damah
 Qazem Nor sebagai Hamad
 Raja Noor Baizura sebagai Puan Sally
 Jeri Ariffin sebagai Dato Harlan
 Zul Salleh sebagai Tuan Ariffin
 Raja Azmi sebagai Mak Jah
 Ariell Izz sebagai Faizal
 Asyiqin Zaed sebagai Nelly
 Nurhazirah Zulkifli sebagai Syasya
 Sri Idrina sebagai Ezaty
 Abdul Hadi Ibrahim sebagai Azwan
 Saifullah Mohd Ghazali sebagai Gazi

 Siaran 

Drama ini juga disiarkan pada 8 pagi 26 Ogos 2023 – 9 September 2023 pada di Slot Cempaka TV3

 Rujukan 

Kategori:Drama adaptasi novel di Malaysia
Kategori:Drama Melayu 2021